жиынтық бағалау матрицасы

**Ұзақтылығы : 40 мин** (уақыт оқылым мен жазылым жұмысына арналған. Тыңдалым мен айтылым сабақтан тыс қосымша уақытта өткізіледі).

Оқылым – 15 минут

Жазылым – 25 минут

Бал саны – 30

**Тапсырма түрлері:**

Көп таңдауы бар сұрақтар

Толық жауапты қажет ететін сұрақтар

**Жиынтық бағалаудың құрылымы**

Тоқсандық жиынтық бағалау нұсқасы 3 компоненттен тұрады:біріншісі – тыңдалым, айтылым, екіншісі – оқылым, үшіншісі – жазылым және әдеби тіл нормаларын тексеруге арналған.

**Тоқсандық жиынтық бағалау тапсырмаларының сипаттамасы**

|  |  |  |  |  |  |
| --- | --- | --- | --- | --- | --- |
| **Тапсырма** | **Қамтылатың мақсаттар** | **Тапсырмалар түрі** | **\*Тапсырмалар сипаттамасы** | **\*Орындалу уақыты ,мин** | **Балл** |
| 1-2 | 11.1.1.1 мәтін үзінділері бойынша болжам жасау, тиісті ақпаратты анықтай білу;  11.1.3.1 мәтінде көтерілген мәселені (қоғамдық-саяси, ғылыми) талдай отырып, негізі ойды анықтау және ғаламдық мәселелермен салыстыру | Толық жауапты қажет ететін сұрақтар. | Оқушыларға пошта және интернет тақырыбындағы мәтін үзінділері ұсынылады. Мәтінді оқып танысады. Көрсетілген байланыс желілерінің бүгінгі қоғамға қызметі қандай? деген сұраққа 5 сөйлеммен түсініктеме береді.  2-тапсырмада берілген мәтінді оқиды. Мәтіннің негізгі ойы қандай? Бұл мәселе бүгінгі күні өзекті ме? Неге? Деген ашық сұрақтарға жауап береді. | Тыңдалым мен айтылым сабақтан тыс , қосымша уақытта өткізіледі | 5 |
| 5 |
| 3-4 | 11.2.2.1 таза ғылыми стильді тілдік құралдар арқылы тану (терминдер, ұғымдар, шартты белгілер, синтаксистік құрылымы);  11.2.3.1 таза ғылыми стильдегі тезис, аннотацияның құрылымы мен рәсімделуін білу, жанрлық ерекшеліктерін талдау | Көп таңдауы бар және қысқа жауапты қажет ететін сұрақтар | Мәтінді оқып, терминдер мен ұғымдарды атап шығып, синтаксистік құрылымы туралы айтады.  Мәтіннің стилін анықтайды.  «Қымыз – шипалы сусын» сөйлемін тезис ретінде 5 сөйлеммен дәлелдеп айтады. | 15 | 10 |
| 5-9 | 11.3.1.1 таза ғылыми стильдің жанрлық және стильдік ерекшеліктеріне сай тілдік құралдарды орынды қолданып, тезис, аннотация жазу;  11.3.5.1 әртүрлі тақырып бойынша көркемдегіш құралдарды ұтымды қолданып, шығармашылық жұмыстар (өлең, әңгіме, естелік, шығарма) ұсына білу;  11.3.6.1 жазба жұмысын абзац пен бөліктерге бөлу, ойын (ақпарат, идея) дұрыс жүйелеп, логикалық және стильдік түзетулер енгізу (редакциялау)  11.4.1.1 мәнмәтін бойынша тілдік бірліктерді орфографиялық нормаға сай жазу; 11.4.5.1 мәтін және мәтін үзінділері деңгейінде тыныс белгілерін қолдана білу | Жазбаша толық жауапты қажет ететің сұрақтар | Мәтін негізінде сұраулы сөйлемнен тезис шығару кестесін толтырады. Теңеуді қолдана отыра еркін тақырыпқа бір шумақ өлең құрастырып жазады да, сол өлең негізінде екі абзацтан құралатын көркем әдебиет стиліндегі шағын шығарма жазады. Мәтінді мәнмәтінмен толықтырып жазады. 9-тапсырма бойынша мәтінмен танысып шығып, қажетті тыныс белгілерін қояды. | 25 | 10 |
| **Барлығы:** | | | | **40 мин** | **30** |

**1-тапсырма. Мәтін үзінділерін оқып, сұраққа жауап беріңіз:**

-Көрсетілген байланыс желілерінің бүгінгі қоғамға қызметі қандай? 5 сөйлеммен түсіндіріңіз.

|  |  |
| --- | --- |
| Пошта — заттарды (жазба хабарларды, басылымдарды, ақша аудармаларын, т.б.) үздіксіз жинақтап, оларды көлік арқылы таратуды қамтамасыз ететін байланыс түрі. Пошта — мемлекеттік байланыс жүйесінің маңызды мекемесі. Ол жергілікті халықтың мәдени-тұрмыстық мұқтаждығына қажет заттар жеткізу, бір ел ішінде және шетелдермен ақпарат алмасу мәселелерін қамтамасыз етеді. | Интернет – жиырмасыншы ғасырдың аяғында пайда болған. Интернет қазір жер шарының әр түкпірін байланыстырып сан алуан адамдарды, елдерді біріктіреді. Интернеттiң мүмкiндiгi шексiз. Талғамы мен көңiл-күйiне қарай одан қызықтыратын көп нәрсе табуға болады.E-mail-электрондық поштасы да бар. Желі тұтынушылары арасында мәлімет алмасу ісін жүзеге асыратын қызмет жүйесі. |

**2-тапсырма. Мәтінді оқыңыз.**

Кітапхана — мәдени-ағартушылық мекеме. Кітапхана баспасөз шығармаларын жинау, сақтау, насихаттаумен, оқырмандарға баспасөз шығармаларын берумен, мәдени-ағарту және ғылыми-көпшілік жұмыстарын ұйымдастырумен айналысады. Кітапхана атқаратын міндетіне, кітап қорының құрамына және жұмыс әдісіне қарай екіге бөлінеді: а) көпшілік; ә) ғылыми және арнаулы. Көпшілік кітапхана — оқырманға қоғамдық-саяси, кәсіптік, жалпы білім беретін басылымдарды ұсынады. Ғылыми және арнаулы кітапханалар ғылым салалары мен белгілі бір ұйымдарға (мекемелер, оқу орындары, т.б.) қызмет етеді. Қазіргі уақытта кітапхана қызметін, өкінішке орай, көптеген жастар интернет материалдарына ауыстыруда.

**Сұрақтарға жауап беріңіз.**

-Мәтіннің негізгі ойы қандай?

-Бұл мәселе бүгінгі күні өзекті ме? Неге?

**Балл кою кестесі**

**Тыңдалым мен айтылым**

|  |  |  |
| --- | --- | --- |
| **Балл** | **Грамматика мен лексиканы дұрыс қолдауы** | **Тақырыпты түсіну мен толық жауап беру қабілеті** |
| **5** | Грамматикалық және лексикалық құрылымдардың қолдану аяларын өте жақсы түсінеді .  Сөз саптауы дұрыс, кей кезде мардымсыз қателер жібереді. | -Тақырыпты өте жақсы түсінеді.  -Күтпеген сұрақтарға жауабы тез, әрі орынды.  -Талқылау кезінде өз ойын толық жеткізе алады. |
| **4** | Грамматикалық және лексикалық құрылымдардың қолдану аяларын жақсы түсінеді.  Сөз саптауы дұрыс, кей кезде қателер жібереді. | -Тақырыпты жақсы түсінеді.  -Күтпеген сұрақтарға жауабын ойланып, орынды жеткізеді.  -Талқылау кезінде өз ойын түсінікті жеткізеді. |
| **3** | Грамматикалық және лексикалық құрылымдардың қолдану аяларын қанағаттанарлық түсінеді.  Сөз саптауы дұрыс, қателері байқалғанмен түсінуге кедергі тудырады. | -Тақырыптың негізгі тараптарын түсінеді, алайда күрделі сұрақтарды талдауда біраз қиналады.  -Күтпеген сұрақтарға жауап беруге қиналады.  -Талқылау кезінде көмекке жүгінеді. |
| **2** | Грамматикалық және лексикалық құрылымдардың қолдану аяларын аздап түсінеді .  Сөз саптауы нақты емес, түсініксіз. | -Тақырыпты түсінуде қиналады.  -Күтпеген сұрақтарға жауап беруде қиналады,тақырыпты ашуды дамыта алмайды.  -Талқылау кезінде қолданусыз өзін жақсы көрсете алмайды. |
| **1** | Грамматикалық және лексикалық құрылымдардың қолдану аяларын орташа деңгейде түсінеді  Сөз саптауы қате. | -Тақырыпты түсінуде қатты қиналады.  -Күтпеген сұрақтарға жауап беруге қиналады, тіпті жауап бере де алмайды.  -Талқылауға тым аз қатысады. |

Оқылым

**3-тапсырма. Мәтінмен танысыңыз.**

Нарықтық қатынастар қалыптасқан жағдайда қаржылық бухгалтериядан өндірістік бухгалтерияны бөліп алып қараған жөн. Бәсекеге қабілеттілікті қамтамасыз ету үшін шығындарды тұрақты түрде басқарып отыру қажет. Бүгінгі нарықтың заңы өнім өндіру шығындарын үнемдеуді қажет етеді, соның нәтижесінде өзіндік құнның шарықтамауына жол ашылады.

Қазіргі уақытта өндірісті басқару процесі, шығындарды қалыптастыру, өндірілген өнім түрлері, цехтар және тұтастай фирма бойынша бизнес-жоспарлардың атқарылуы ойдағыдай нәтижеге қол жеткізбейді. Сондықтан өнім өндірудің бизнес-жоспарын жан-жақты, егжей-тегжейлі етіп, цехтар, ал оның ішінде өнім түрлері, бригадалар және аусымдар бойынша жасау қажет.

Экономиканың нарықтық жағдайында фирма өнімнің өзіндік құны, тұтынушылар сұранысы мен сапасына сай келуіне ғана тәуелді емес, сонымен қатар, құрамының басты бөлігін шығындар құрайтын сату құнының мөлшеріне тікелей тәуелді екендігін көрсетеді.

**Терминдер мен ұғымдарды атап шығып, синтаксистік құрылымы туралы айтыңыз.** [4]

**Мәтіннің стилін анықтаңыз:**

А) көркем әдебиет

Ә) ауызекі

Б) ғылыми

В) ресми іс қағаздар

Г) публицистикалық [1]

**4.Мәтінді оқып, «Қымыз – шипалы сусын» сөйлемін тезис ретінде 5 сөйлеммен дәлелдеңіз.**

Қымыз – шипалы сусын. Халық медицинасында ата-бабаларымыз қымызды асқазан, өкпе, ішек ауруларын емдеуде пайдаланған. Қымыздың құрамына кіретін түрлі заттардың бәрі де адамның бойына жақсы сіңеді. Майы дәмді, белогы тез сіңімді. Аз шамада кездесетін сүт және көмір қышқылдары адамның тәбетін ашып, асқазанның жақсы жұмыс істеуіне жағдай туғызады. Қымызда «С» витамині мол болады. Сиыр сүтімен салыстырғанда он есе көп. Сондықтан да туберкулез ауруынан емдеуде айрықша жетістіктерге жетуге көмегі зор. Қымыздың осы қасиеттері белгілі болғаннан түрлі емдеу мекемелері оны дәрумен ретінде пайдалануға көшкен.

Қымыз - қазақ халқының ұлттық тағамдарының ішіндегі ең құрметті дастарқан дәмінің бірі.

Жақында ғалымдар тағы бір жаңалық ашты. Төрт түліктің ішінде биенің сүті ғана альбуминдік (сүттің ерекше түрі) қасиетке ие екен. Демек, бие сүті ананың сүтімен пара-пар деген сөз. Бие сүтінде кездесетін ақуыздар, майлар, көмірсутегілері басқа сүтке қарағанда ерекше болып келеді. Бұл – бие сүтіндегі ғылыми дәлелденген қасиеттердің бір парасы ғана. Ал оның зерттелмеген, ашылмаған тұстары қаншама.

[5]

Жазылым

**5-тапсырма. 4-тапсырмадағы мәтін негізінде сұраулы сөйлемнен тезис шығару кестесін толтырып, түсіндіріңіз:**

|  |  |  |  |
| --- | --- | --- | --- |
| Сұраулы сөйлем | Жауабы | Дәлелі | Тезис |
|  |  |  |  |

[1]

**6-тапсырма. Теңеуді қолдана отыра еркін тақырыпқа бір шумақ өлең құрастырып жазыңыз.**

[1]

**7-тапсырма. 6-тапсырма бойынша құрастырған өленіңізді екі абзацтан құралатын көркем әдебиет стиліндегі шағын шығарма түрінде жазыңыз.**

[5]

**8-тапсырма. Берілген мәтінді мәнмәтін (2 құрмалас сөйлем) жазып жалғастырыңыз.**

[2]

**9-тапсырма. Мәтінмен танысып, тиісті тыныс белгілерін қойып шығыңыз.**

# Түркістан Қазақстанның көне қалаларының бірі. Бұл қала еліміздің оңтүстік аймағында орналасқан. Түркістан қаласы қазақ халқының тарихы- мен тығыз байланысты. Орта ғасырларда Қазақ хандығының ордасы болады. Қасиетті Түркістанды «Екінші Мекке» деп атаған.

# Қазір Түркістан тарихи және туристік қала. Түркістанға келгендер алдымен Қожа Ахмет Йасауи кесенесіне барады. Кесененің жанында шығыс моншасы бар. Жер астында қырық төрт бөлмеден тұратын ғибадатхана салынған. Түркістан қаласы Қожа Ахмет Йасауи атымен әлемге әйгілі болды.

# Бүгінгі Түркістан үлкен әсем қала. Мұндағы Халықаралық қазақ-түрік университетінде мыңдаған қазақстандық жастар білім алады. Түркістан қаласының келешегі зор.

[1]

**Балл қою кестесі**

|  |  |  |  |
| --- | --- | --- | --- |
| **№** | **Жауап** | **Балл** | **Қосымша ақпарат** |
| 1 | Көрсетілген байланыс желілерінің бүгінгі қоғамға қызметі қандай? сұрағына 5 сөйлеммен жауап береді | 5 | Оқушының тақырыпқа байланысты жауаптары қабыданады |
| 2 | Негізгі ойы: кітапхана қызметін пайдалану  Бұл мәселе, әрине, өзекті, себебі ... | 5 | Оқушының тапсырмаға байланысты жауаптары қабыданады |
| 3 | В | 5 |  |
| 4 | Ықтимал жауаптар: Қымыздың емдік қаситеті күшті болғандықтан, көптеген дертті емдеуге қолданған. Түрлі аурулардың алдын алуда да пайдаланған. Ата-бабамыз ертеден бері түсініп білген. Қымыздың осынша қасиетке ие болуының себебі жылқы малының өз азығын таңдап, талғап жейтінінде. Құрамы жағынан ананың сүтіне теңеледі. | 5 | Оқушының тапсырмаға байланысты жауаптары қабыданады |
| 5 | Ықимал жауаптар:  «Мол қасиетке ие қымыз», «Сары қымыз дертке шипа, денеге күш.» | 1 | Оқушының тақырыпқа байланысты жауаптары қабыданады |
| 6 |  | 1 | Оқушының тапсырмаға байланысты жауаптары қабыданады |
| 7 | Шағын шығарма | 5 |  |
| 8 | Мәнмәтін | 2 | Оқушының тапсырмаға байланысты жауаптары қабыданады |
| 9 | Мәтін ішіне бастауыш пен баяндауыш арасындағы сызықшаларды, бірыңғай мүшелер қатысты үтірлерді қояды | 1 |  |
| **Барлығы:** | | **30** |  |

**Шағын шығарманы бағалау**

|  |  |
| --- | --- |
| Балл саны | Сипаттамасы |
| 5 | -Жазба жұмысында шығарма құрылымын сақтаған.  -Тапсырманы орындау кезінде шығармашылық танытады.  -Көркем тіл құралдары орнымен қолданылған.  Ойын еркін жеткізеді, қате жібермеуге тырысады. |
| 4 | -Жазба жұмысында шығарманың құрылымы негізінен тапсырмаға сәйкес келеді, бірақ толықтай үйлесімді емес.  -Көркем тіл құралдары орнымен қолданылған.  Ойын еркін жеткізу барысында бірнеше қате жіберген. |
| 3 | -Шығармашылық танытуға талпынады.  -Оқырмандарға ерекше әсер ету үшін кей тілдік құралдарды қолданған.  -Ойын анық білдіреді, алайда жіберген қателері жалпы әсерді бұзады. |
| 2 | -Жазба жұмысында шығарманың құрылымы жүйесіз.  -Шығармашылық танытуда қателеседі.  -Кейбір тіл құралдарын қолдануға талпынған.  -Орфографиялық қателер жіберген . |
| 1 | -Жазба жұмыстың құрылымы сақталмаған.  -Шығармашылық танытпайды.  -Мазмұны мағынасыз.  -Көркем тіл құралдарын аз қолданған не мүлдем қолданбаған .  -Сөздер анық берілмеген. |